Lilies Of The Lake Weekender Tote Bag for Sale by Seth Weaver
Lilies Of The Lake Weekender Tote Bag
weekender tote bags drawing rollerball pen markers water bridge twilight fog mists Oor kortverhale | SARIE
FOTO: verskaf	16 September 2015
Oor kortverhale	deur Phyllis Green
Hier het vanjaar enkele bundels van plaaslike skrywers verskyn, maar glad nie so baie soos wat internasionaal die mark tref nie. Ek het vroeër hierdie week na ’n praatjie van Mr. Magazine, Samir Husni, gaan luister. Hy dra ’n verstommende stukkie inligting oor: die gemiddelde Amerikaner se aandagspan duur net agt sekondes! Dis deur nuwe navorsing bepaal. Ek is verbysterd hierdeur, want wat beteken dit vir die toekoms van die boek. Miskien is die ongelooflike ontwikkeling van tegnologie en digitale media van die faktore wat bydra tot Amerikaners se swak aandagspan. Dalk is dit ook een van die redes waarom daar soveel bundels kortverhale in Amerika uitgegee word. Die res van die wêreld moet maar in hul spoor trap, want om aandagtig te lees, bly een van die beste vaardighede wat ’n mens kan hê. Op my bedkassie lê daar altyd twee bundels met kortverhale, een in Afrikaans deur skrywers uit eie bodem en een Engelse bundel. Dit is vir die aande wat ek my nie wil laat verlei deur ŉ lang verhaal wat my tot in die vroeë oggendure gaan besig hou nie!
Dis genotvolle leesstof en elke kortverhaal kan afsonderlik geniet word. – Retha Burger
Die bundel bevat ŉ versameling van 10 briljante kortverhale. Al die stories, of dit nou in ŉ beklemmende woonstel in Saoedi-Arabië, of ŉ bedenklike bergpas in Griekeland, afspeel reflekteer ŉ fyn aanvoeling vir karakterisering en waarneming. Die temas wissel van onskuldige kinderwreedheid tot anoreksie. Die dood as tema kom in baie van die verhale voor en alhoewel van die stories jou ŉ gevoel van ongemak kan laat ervaar, is dit moeilik om die boek neer te sit. In die titel-verhaal word ŉ onskuldige middelklas-huisvrou betrek by ŉ sluipmoordaanval op Margaret Thatcher. Die storie ontvou uit die oogpunt van die huisvrou wie se woonstel in Windsor deur die skerpskutter oorgeneem word. Die verhaal gee ŉ unieke en geïnspireerde insig oor die middelklas-Britte se siening van die eertydse premier se politieke beleid en loopbaan. As meester van die kortverhaal het Mantel die vermoë om baie te sê met min woorde. Mantel is een van die mees bekwame en bekroonde skrywers in Brittanje en is al twee keer met die Man Booker–prys bekroon. – Gert Venter
Some People…., Chris du Toit (Feather Communications, R220)
Some People…. handel oor die hoërskooljare van Piere de Villiers aan ŉ Engelse seunsskool. Dit vertel van sy vriende, liefdeslewe en van die eksentrieke Engelse onderwyser, Mr Banyard of Barmy soos hy meer algemeen bekend is. Die ietwat onkonvensionele bundel is ŉ potpourri van aanhalings, pret, feite, fabels, vriendskap, vrese, frustrasies, filosofie en veel meer. Die boek verskaf antwoorde op talle van die belangrike vraagstukke van die wêreld. Byvoorbeeld: Was die Tuin van Eden aan die agterkant van Tafelberg geleë? Was Shakespeare homoseksueel? Wat is die hoogste telling wat jy in Scrabble kan opstel? Hoe kon Jona vir drie dae en nagte in die maag van ŉ walvis oorleef het?
Met ’n onkonvensionele aanslag slaag Du Toit daarin om die aspirasies, probleme en vrese van jongmense te verwoord. Die bundel is ryklik geïllustreer met sketse van Walter Battis wat dit ŉ heerlike lees, asook visuele ervaring maak. Du Toit is ’n Vrystater van geboorte. Hy het gegradueer aan die Universiteit van die Vrystaat en was vir tien jaar onderwyser by Pretoria Boys High. – Gert Venter
The Loss Library and Other Unfinished Stories, Ivan Vladislavić (Umuzi, R199,95)
Die kortverhaalbundel van Ivan Vladislavić ondersoek die tema van wat gebeur met ŉ storie as dit verlore raak of nie gepubliseer word nie. Wat gebeur daarmee as die skrywer die verhaalgegewens per ongeluk weggee voordat die einde van die verhaal geskryf is? Sulke verhale beland in die “Loss Library”, waar stories wat nog nie geskryf is nie, in ŉ biblioteek vir verlore verhale bewaar word. In die 11 kortverhale word telkens die een of ander onafgehandelde verlies verwoord. Vladislavić (p. 7) noem in die voorwoord dis gevallestudies van verbeelde verhale wat nooit voltooi is nie. Dit blyk ook ŉ poging te wees om die verlies van ŉ storie en of gedeeltes daarvan om te swaai na ŉ intertekstuele huldeblyk aan Kafka, Borges en Joyce asook die onbekende Fries skrywer, Schuitevoerder. ŉ Toeganklike en uiters interessante bundel. – Linette van der Merwe
Die stories is pragtig geskryf met ’n weemoedigheid wat elke storie omgewe. Die naam van die bundel word ontleen aan die eerste kortverhaal “Primal Point”. – Retha Burger
Dis so jammer dat daar nie ’n groter mark vir kortverhale is nie, want The weight of a feather verdien om op die topverkoperlys te wees. Die temas in hierdie bundel is net so uiteenlopend, maar wat vas staan is die skrywer se talent en vaardigheid. – Retha Burger